ທຳນຽບຂ່າວ ກ່າວວ່າ ສຫລ ມີໜ້າທີ່ ປົກປ້ອງ ພັນທະມິດ ອົງການ NATO
ຖະແຫຼງການຂອງ ກະຊວງຕ່າງປະເທດ ຣັດເຊຍ ກ່າວວ່າ ການເຄື່ອນໄຫວ ຂອງ ສຫລ ອາດຈະກໍ່ໃຫ້ເກີດ ການປະເຊີນໜ້າ ທາງດ້ານທະຫານໄດ້.
ທຳນຽບຂາວກ່າວວ່າ ແຜນການສົ່ງກຳລັງທະຫານສະຫະລັດ ໄປພາກຕາເວັນອອກຂອງຢູໂຣບ ແລະເຂດທະເລ Baltic ແມ່ນຍັງຢູ່ໃນຂັ້ນຕອນການວາງແຜນເບື້ອງຕົ້ນ ແລະ ກ່າວວ່າ ມັນແມ່ນສ່ວນໜຶ່ງຂອງຂໍ້ບັງຄັບ ທີ່ມີອາຍຸຫຼາຍສິບປີ ຂອງ ອົງການ NATO ເພື່ອໃຫ້ການປົກປ້ອງບັນດາປະເທດພັນມະມິດ ໃນຢູໂຣບ ໂຄສົກປະຈຳທຳນຽບຂາວ ທ່ານ Josh Earnest ໄດ້ກ່າວໃນ ວັນຈັນວານນີ້ ໃນການໃຫ້ຄວາມເຫັນຢ່າງເປັນການເປີດເຜີຍ ເທື່ອທຳອິດຂອງລັດຖະບານທ່ານໂອບາມາ ກ່ຽວກັບແຜນການ ສົ່ງທະຫານ ນັບຕັ້ງແຕ່ ໄດ້ມີລາຍງານໃນວັນເສົາແລ້ວນີ້ ໂດຍໜັງສືພິມ New York Times ໜັງສືພິມດັ່ງກ່າວ ໄດ້ອ້າງຄຳເວົ້າເຈົ້າໜ້າທີ່ສະຫະລັດ ທີ່ບໍ່ປະສົງອອກຊື່ ທີ່ໄດ້ກ່າວວ່າ ແຜນການນີ້ແມ່ນໄດ້ແນເປົ້າໃສ່ ການໂຕ້ຕອບການຄຸກຄາມຕໍ່ໄປຂອງຣັດເຊຍ ຢູ່ຊາຍ ແດນຂອງພວກເຂົາ ຫຼັງຈາກທີ່ມົສກູ ໄດ້ປະກາດຮວມເອົາແຫຼມຄຣາຍເມຍ ຂອງຢູເຄຣນ ເຂົ້າເປັນດິນແດນຂອງຕົນໃນປີ 2014 ແຜນການດັ່ງກ່າວ ຖ້າຫາກໄດ້ຮັບການອະນຸມັດ ກໍຈະມີການສົ່ງອາວຸດຍຸດໂທປະກອນຂອງສະຫະລັດ ແລະ ທະຫານຂອງອົງການ NATO ຫຼາຍເຖິງ 5000 ຄົນ ໄປປະຈຳຢູ່ໃນປະເທດ Estonia Latvia ແລະ Lithuaniaຕະຫລອດທັງ Romania Poland Bulgaria ແລະ ບາງທີອາດຈະຮວມທັງ Hungary ນຳດ້ວຍ ໃນວັນຈັນວານນີ້ ຣັດເຊຍ ໄດ້ອອກຄຳເຕືອນ ຕໍ່ການສົ່ງທະຫານ ສະຫະລັດ ດັ່ງກ່າວນັ້ນ ການຖະແຫຼງການຂອງ ກະຊວງຕ່າງປະເທດ ຣັດເຊຍ ກ່າວວ່າ ການເຄື່ອນໄຫວດັ່ງກ່າວ ອາດຈະກໍ່ໃຫ້ເກີດ ການ ປະເຊີນໜ້າທາງດ້ານທະຫານ ຊຶ່ງຈະສົ່ງ